Putkolan pamaus

Putkolan pamauksena tunnettu räjähdysonnettomuus tapahtui 14. syyskuuta 1965 Iisalmen keskustassa. Räjähdyksessä ja sitä seuranneessa tulipalossa tuhoutui täysin Putkola Oy:n liikerakennus myymälöineen, konttoreineen ja varastoineen. 

Myös lähellä ollut Pohjois-Savon Kauppa Oy:n varastorakennus paloi ja ikkunoita rikkoontui laajalta alueelta lähikortteleissa. Räjähdys tapahtui yöllä, joten siitä ei aiheutunut ihmishenkien menetyksiä, koska rakennukset olivat tyhjillään. Muutamia henkilöitä loukkaantui ja aineelliset vahingot olivat huomattavat. 

Räjähdyksen aiheutti todennäköisesti Putkola Oy:n maali-, lakka- ja kaasupullovarastossa syttynyt tulipalo. Onnettomuuden laajuuteen arveltiin vaikuttaneen myös kantopommivaraston räjähtämisen. Kanto- eli raivauspommeja liikkeen varastossa oli yhteensä 110–115 kilogrammaa sekä kivipommeja 35–40 kilogrammaa.

Lähteet 
 
 Helsingin kaupunginkirjasto – Kysy mitä vain -palvelu.
 Räjähdys Iisalmessa 14.9.1965. Palontorjunta-lehti 8/1965.
 Tšokkinen, Anja: Iisalmen kaupungin historia 1930–1969. Iisalmen kaupunki, 1996.

Viitteet 

Iisalmi
Vuoden 1965 onnettomuudet
Räjähdysonnettomuudet Suomessa
Pohjois-Savon historia
1960-luvun onnettomuudet Suomessa